|  |  |  |
| --- | --- | --- |
| Styre, råd og utval**Ålhus og Helgheim sokneråd**  | MøtestadSkei misjonshus | Møtedato**24.11.2020** |
| Arkiv nr. | Møtestart18.00 | Møteslutt20.00 |

Til stades på møtet:

|  |
| --- |
| Desse møtte:Merete Helgheim, Reidun G. Nedrebø, Irene Muren Knapstad*,* Aud Anny Solheimsnes, Ellinor Østenstad, Nina Årset Solheim, Marta Fimreite, Silje Sørebø, Brita Maria Distad, Astrid Aardalsbakke Feldt, Hildegunn Huus, Steinar Dvergsdal og Maria Sture. |
| Meldt forfall: Svein Årdalsbakke, Erna Dvergsdal Krøke |
| **Saker: 37/-45/20** |

Utskrifter:

|  |
| --- |
|  |

Opning v/Astrid

**Sak 37/20 Godkjenning av innkalling**

 Innkallinga godkjent med tillegg om to innkome saker:

Ny sak 44/20: Budsjett for Hyrdingrøysta

Ny sak 45/20: Gudsteneste på julaftan

**Sak 38/20** **Godkjenning av referat 29.09.2020**

 Referatet godkjend utan merknad.

**Sak 43/20** **Meldingar (del 1)**

* Orientering om vikar for Silje i permisjonstida

Silje orienterte slik det står i sakspapiret. Ho skal ut i foreldrepermisjon/svangerskapspermisjon 28.01.21 – 01.01.22.

**Sak 39/20** **Gudstenesteplan for advent 2020 og våren 2021**

 Silje la fram.

Dato for gudstenesteplan gjeld til og med 27. juni. Vi kan sjå vekk ifrå dei datoane som står etter dette i sakspapiret.

Ordskifte:

2020:

* 1. sundag i advent vert det familiegudsteneste på Vassenden klokka 11, men det vert ikkje open lysmesse i Helgheim med konfirmantane. Vassendenkonfirmantane lagar sin eigen lysmesse på Vassenden kyrkjesenter som vart streama og lagt ut på nett. Lysmessa der speidarane er med i Helgheim vert utsett til 3. sundag i advent. Denne vert truleg ute. 3. Søndag i advent er det også vanleg gudsteneste i Ålhus kyrkje kl 11.

2. søndag i advent kl 11 er gudstenesta flytta frå Førs grendahus til Helgheim kyrkje

2021

* Oskeonsdagsgudstenesta er sett opp i Helgheim i år. Det skal ikkje vere dåp og nattverd denne dagen.
* Det er høve til dåp på 17. mai, men det har ikkje vore vanleg at nokon har nytta seg av dette.
* Vi har ikkje sett opp gudsteneste i Myklebust grendahus i år. Det har tidlegare vore få som har møtt opp frå grenda.
* Både 3.- og 4.-klassingane kan samlast til tårnagenthelg sidan dette gjekk ut i 2020 for dei dåverande 3.-klassingane.
* 4H har tidlegare hatt samling i høve fastelavn. Silje har no ikkje tatt initiativ til samarbeid med 4H om fastelavnsgudsteneste og karnevalsarrangmentement. på grunn av coronasituasjonen.

**Sak 45/20** **Gudsteneste på julaftan**

 Silje la fram.

Vi har fått signal om at maksgrensa framleis er 50 personar på gudstenester ut desember. Det er vanskeleg å ha eit tilsvarande tilbod som ved normal kapasitet. Det er mogleg å ha dobbelt med gudstenester på julaftan på Vassenden og i Helgheim.

Ordskifte:

* Det er framleis krav til reingjering mellom gudstenestene. Her kan det gå an å veksle på kva benkar ein nyttar på gudstenestene som går same dag.
* Det kan vere mogleg å feire gudsteneste ute – her er maksgrensa 200, men det vil vere dei same krava til listeføring og avstand.
* Kyrkjerommet kan vere viktig for folk på julaftan.
* Det må vere påmelding for å sikre at dei som møter opp kjem inn, og fordeling mellom oppsette gudstenester.
* Korpset har fyrsterett til påmelding på gudstenesta kl 14 på Vassenden
* Det kan hende at ein del tilreisande vel ikkje å møte opp på gudsteneste på grunn av smittevern. Det vil «naturleg» vere færre som møter til gudsteneste i år.
* Er det eit alternativ med streaming av lokal gudsteneste? Resultatet vert best om vi lagar til noko på førehand. I så fall kan det hende vi skal gå vekk ifrå gudsteneste på julaftan.
* Ved direkte overføring vil vi både kunne ha fysisk gudsteneste, og streaming.
* Livestreaming av gudstenesta som korpset er på kan gå an. Vi kan sjå på høve til å gjere dette lokalt. Vi treng kompetanse for å gjennomføre streaming.
* Frå Førde skal det streamast uansett. Det er mogleg å nytte seg av dette tilbodet.
* Det er viktig at vi er ute i god tid med informasjon om gjennomføring av gudstenester på julaftan, og med digital løysing for påmelding. Personar utan internett må kunne ringje til kyrkjekontoret og melde seg på slik.

Soknerådet ynskjer å gjennomføre to gudstenester på Vassenden og to gudstenester i Helgheim på julaftan. Carsten har gudstenestene i Helgheim, og Silje har gudstenestene på Vassenden. Tidspunkta vert 12.00 og 14.00 i Helgheim, med Rune som organist. Tidspunkta vert 14.00 og 16.00 i Vassenden, med Gunnar og korpset på den fyrste gudstenesta, og Rune som organist på den siste. Vi ynskjer å hente inn lokal kompetanse for å streame gudstenesta med korpset – alternativet er streaming frå Førde.

**Sak 40/20** **Møteplan for våren 2021**

 Astrid la fram.

Reidar Knapstad skal vikariere for Silje i soknerådsmøte. Vi held på tysdag som møtedag, og klokka 18.00 som tidspunkt for møtestart. Dei fyrste møta i 2021 vert fastsette slik:

* Fellesmøte tysdag 12. januar klokka på Skei.
	+ Bestemme dato for årsmøte
* Sokna treng eigne møte i høve budsjett og årsmelding – dette vert 19. januar klokka 18.00 på Vassenden.
* Budsjett
	+ Årsmelding (sakspapiret kan i dette høvet ikkje kome i god tid før møtet)
* Fellesmøte tysdag 9. mars klokka 18.00 på Vassenden.
* Fest for tilsette kan utsetjast til sommaren.
* Kyrkjelydstur vert førebels avlyst/utsett.

**Sak 41/20** **Juletrefest 2020**

 Astrid la fram.

Soknerådet gjorde vedtak etter framlegg i sakspapiret:

*Juletrefesten i Helgheim sokn 3. juledag og i Ålhus sokn 4. juledag vert avlyst grunna Covid-19. Dette vert gjort kjent i julenummeret av Hyrdingrøysta, ved gudstenester og på kyrkja si heimeside på Facebook*.

**Sak 42/20** **Søknad til OVF om midlar til kyrkjelydsarbeidet i 2021.**

Astrid la fram.

Ordskifte:

* I 2019 var det eit slikt arrangement i kvart sokn i regi av Kyrkja. I etterkant har det vore endå eit arrangement i Ålhus kyrkje. Vi må få til arrangement med Rom for ord i båe sokna når vi søkjer om midlar. Det kan oppfattast som skeivfordeling mellom sokna om ein reknar med dei arrangementa som ikkje har vore i regi av Kyrkja, men der kyrkjeromma har vore brukte som lokale.
* Silje skriv søknad om midlar. Fristen er 1. desember 2020.

Soknerådet gjorde vedtak etter framlegg i sakspapiret:

*Vi søkjer OVF om kr. 30.000,- til kulturarrangement i kyrkjelydane, i samarbeid med Rom for ord og Jølster litterære folkeakademi.*

**Sak 44/20** **Budsjett for Hyrdingrøysta**

 Astrid la fram.

Ordskifte:

* Det er gjort ein flott dugnadsinnsats for å få bladet ut. Dette har gjort mykje for økonomien.
* Trykkekostnadene er skeivfordelte mellom 2019 og 2020. I 2021 vil desse verte lågare enn i 2020.
* Dei reelle trykkekostnadene har gått noko opp i 2020 samanlikna med 2019.
* Det er fleire som er interesserte i å ha lysing i bladet.
* Det går an å vurdere å nytte noko anna enn glansa papir i bladet. Det kan vere pengar å spare, og det er betre for miljøet.
* Neste nummer vert trykt opp 10. desember. Det er viktig at dette kjem ut i god tid.
* I bladet bør det stå om korleis vi gjennomfører gudstenester i jula og om ny liturgi.

**Sak 43/20** **Meldingar (del 2)**

* Nytt frå fellesrådet

Astrid vitra:

* Fellesrådet har vore rundt og sett på alle kyrkjebygg som vi har ansvar for, og gått gjennom gjeremål og tiltak. Klokketårnet på Vassenden er det mest prekære. På Ålhus trengst det måling, arbeid med takstein og tiltak med tre som ruskar mykje på kyrkja. På Helgheim har det vore omlegging av veg, og mykje kontakt med Vegvesenet. Lysekronene i midtgangen koplar ut om dei vert ståande på for lenge. Termostaten i Helgheim bør flyttast til midten av kyrkja – det vert for varmt på galleriet når termostaten ikkje koplar ut tidleg nok.

Ordskifte:

* + På Vassenden er det eit initiativ om å flytte klokka opp i tilknyting til kyrkjebygget. Det vil i så fall likevel vere naudsynt med vedlikehald av klokketårnet fordi det har fleire funksjonar enn berre å hyse klokka.
	+ Kanskje kan det å byte til LED-pærer løyse problemet med lysekronene i Helgheim kyrkje.

Astrid vitra:

* Utlysing av stilling som kyrkjetenar i Sande kyrkje.
* Mellombels stillingsauke for assisterande kyrkjeverge. Dette har samanheng med at tenesta for nytt digitalt arkiv / gravregister – Kirkedata – ikkje har levert eit produkt som forventa, og at dette fører til meirarbeid. Det vert òg behov for ekstra administrativt arbeid når aktivitet og drift i Førde Kyrkjetun truleg vert lagt under Førde sokn.
* Støyskjerming ved Helgheim kyrkje. Dette er ein pågåande diskusjon med Statens Vegvesen. Per i dag er støynivået ved kyrkja for høgt, og det er behov som støyregulerande tiltak.
* Neste møte i fellesrådet vert måndag 30. november.